Happiness Begins
Happiness Begins – penktasis amerikiečių poproko grupės „Jonas Brothers“ studijinis albumas, išleistas 2019 m. birželio 7 d. Tai – pirmasis grupės albumas per dešimt metų, nuo 2009 m. išleisto „Lines, Vines and Trying Times“. Jam pristayti išleisti trys singlai: „Sucker“, „Cool“ ir „Only Human“. Albumas susilaukė teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 414 tūkstančių kopijų ir jis debiutavo pirmojoje „Billboard 200“ reitingo vietoje, tampant ketvirtuoju grupės įrašu, pasiekusiu šią viršūnę. 2020 m. gruodžio mėnesio duomenimis, JAV parduota per milijoną albumo kopijų ir jis tapęs platininiu. „Happiness Begins“ taip pat pasiekė aukštas daugelio kitų šalių reitingų vietas, tarp jų – ir antrąją Jungtinėje Karalystėje bei penktąją Lietuvoje. 2020 m. vykusiuose „Grammy“ apdovanojimuose daina „Sucker“ nominuota geriausio grupinio pop atlikimo kategorijoje.